Държавен вестник, бр. 47, 2016 г., стр. 33

БРОЙ  47	
Д Ъ Р Ж А В Е Н  В Е С Т Н И К 	
СТР.  33  
7.1.4. Разработване на ред за финансиране от държавата на дейности, произтичащи от държавни 
и международни нормативни актове за разработване и развитие на системи за наблюдение на 
околната среда, природните ресурси, промените в климата, поддържане на системи за ранни 
предупреждения и др., които се осъществяват от научни организации. Финансирането на тези 
дейности трябва да бъде отделено от финансирането за научноизследователска и развойна дейност.
Дейност 7.2. Въвеждане на специфични програми за провеждане на приложни научни из­
следвания.
7.2.1. Разработване и изпълнение на стратегически програми за приложни научни изследва­
ния в приоритетните области на ИСИС.
7.2.2. Включване в инициативи за съвместни научни програми за приложни научни изслед­
вания със споделено финансиране със страните – членки на ЕС, и Европейската комисия и 
участие в европейски и международни мрежи за такива изследвания.
7.2.3. Стимулиране реализация на съвременни модели за университети, като въвеждане 
на модел за предприемачески университет; консорциум/мрежа на университети и институти; 
съвместни или дуални програми за обучение (използване на инструментите на HEInnovate).
Специфична цел 8. Стимулиране на частните инвестиции в науката.
Ниското ниво на частните инвестиции в науката за България е многократно подчертавано в 
редица документи, но практически липсват конкретни мерки за преодоляване на този проблем. 
Поведението на бизнеса се определя предимно от икономически стимули. Ето защо за целта е 
необходимо да се предвидят адекватни нормативни мерки. 
Дейност 8.1. Подобряване на нормативната база за стимулиране на частни инвестиции в науч­
ните изследвания и въвеждане на механизми за научни изследвания по проблеми на бизнеса.
Мерки
8.1.1. Създаване на нормативни предпоставки за стимулиране на бизнеса при финансиране 
на научни изследвания и закупуване на научна апаратура.
8.1.2. Нормативно уреждане на процедури и механизми (напр. ваучерна система) за про­
веждане на приложни научни изследвания с потенциална полза за индустрията и с частично 
финансиране от частни източници. 
8.1.3. Регламентиране на правилата, финансовите и други условия за използване на научна 
инфраструктура, закупена изцяло или частично с публични средства, от бизнеса или частни 
организации.
8.1.4. Въвеждане на насърчителни схеми за заетост в предприятията на млади изследователи, 
придобили научно-образователната степен доктор.
8.1.5. Разработване и изпълнение на програма на конкурсен принцип за обучение на млади 
учени по заявка и с финансовото участие на бизнеса и за съвместни докторантури между на­
учни и бизнес организации, основани на принципите на иновативното докторантско обучение.
8.1.6. Разработване и приложение на механизми за провеждане и стимулиране на „изнесени 
научни изследвания“ (аутсорсинг) по заявка на бизнес или други организации от страната или 
от чужбина.
8.1.7. Създаване на мрежи (клъстери) от регионални институции, научни организации и висо­
котехнологични предприятия за изпълнение на целеви научни и иновативни задачи и програми.
4.8. Политика за интеграция в Европейското изследователско пространство и разширяване 
на международното научно сътрудничество
Българските учени участват активно в международното научно сътрудничество, като съв­
местните публикации с учени от чужбина като дял от общия брой международно видими на­
учни публикации е близък до средния дял за ЕС. Целта на настоящата политика е да създаде 
необходимите условия за още по-активно включване на учените от България в Европейското 
изследователско пространство (ЕИП) и разширяване на обхвата и ефективността на междуна­
родното научно сътрудничество. Един от ключовите елементи на тази политика е пълноценното 
използване на възможностите на европейските програми в областта на НИРД.
Специфична цел 9. Разширяване на участието на българската научна и иновационна общност в 
Европейското изследователско пространство и разширяване на международното научно сътруд­
ничество.
Дейност 9.1. Пълноценно използване на възможностите на европейските програми в областта 
на НИРД.